ชิงร้อยชิงล้าน ซูเปอร์เกม
ชิงร้อยชิงล้าน Super Game เป็นรายการเกมโชว์ที่เปลี่ยนชื่อจากชิงร้อยชิงล้าน ครั้งหนึ่งในชีวิตโดยออกอากาศวันพุธเวลา 22:15 - 00:15 น. ทางสถานีโทรทัศน์สีกองทัพบกช่อง 7 เมื่อวันที่ 3 มกราคม พ.ศ. 2539 ถึงวันที่ 31 ธันวาคม พ.ศ. 2540 และ สถานีวิทยุโทรทัศน์ไทยทีวีสีช่อง 3 เมื่อวันที่ 7 มกราคม พ.ศ. 2541 ถึง 25 กุมภาพันธ์ พ.ศ. 2541
ชิงร้อยชิงล้าน ซันไชน์ เดย์
ต่อมาในวันที่ 22 มกราคม พ.ศ. 2555 ได้เปลี่ยนรูปแบบการชิงเงินรางวัลใหม่ โดยการสุ่มหยิบลูกบอลซันไชน์เดย์ในกล่องทึบสีดำใส่น้ำแข็งที่มีลูกบอลทั้งหมด 12 ลูก โดยมีลูกบอลซันไชน์เดย์สีส้ม 6 ลูก มีเงินรางวัล 10,000 บาท (ผู้สนับสนุนหลักในการชิงโชค คือ เมืองไทยประกันภัย ต่อมาเป็นเมืองไทยประกันชีวิต และเครื่องดื่มบิ๊กเฟรช) และลูกบอลราหูสีดำอีก 6 ลูก เป็นลูกเปล่าไม่มีเงินรางวัลแต่อย่างใด แต่ถ้าผู้เข้าแข่งขันสามารถหยิบลูกบอลซันไชน์เดย์ครบทั้ง 6 ลูก จะได้รับเงินรางวัล 1,000,000 บาท อย่างไรก็ดี ยุคนี้เป็นยุคที่ 3 ที่ไม่มี Jackpot แตกเลยต่อจาก ชิงร้อยชิงล้าน ท็อป ซีเคร็ต และชิงร้อยชิงล้าน ทเวนตี้ เซ็นจูรี่ ตั๊ก